Benke László

*Mint öreg diófám*

Elárultattam és elárvultam,

olyan vagyok, mint öreg diófám.

Tegnap még ölelésre emeltem erős karjaimat,

évről évre bőséges termést hoztam,

de ma éjjel megadtam magam a viharnak,

ágaim széttördelve hevernek udvaromban,

törzsem derékba vágta a villám,

szomszédjaim csalódott szájjal mocskolnak,

alig maradt belőlem valami tűzre jó.

Megrontott szerelmem és az árva isten

és minden barátom és minden ellenségem

elhagyott. Elárulva és elárvulva

halálomra magam maradtam.

*Létem havában*

Jól tudom én, hogy meg kell halni,

halálom előtt szorongat a magány.

Nagy temetőnkben jó kicsit leülni,

létem havában túl messzire jöttem.

Látom fölöttem zúgó förgeteged,

álomlátód lettem, Szibériánk,

haldokol a földem darabokban,

várnunk kell mégis, szívünkig fagyottan.

Ez nem a hazám, nem Magyarország.

Hová lett a nemzet, ki megtartaná?

Ez a föld az éhes ravaszok földje,

oda van az erő, bátorság, tisztesség,

elcigányosodik magyar népünk lelke.

Minket a mezőben lábon romladozva

a halál sem rettent, várjuk mulatozva

mit hoz végzetünk. Cigánykodásoknak

se vége, se hossza; nincs hová lennem.

Látom a hóban a szikrázó Istent,

megyek utána s ha elérem őt

világra *burittatom* vele a temetőnk.

*Állomáson*

Mikor a vonat hirtelen

nagyot nyögve elindult veled,

bennem valaki térdre esett.

Az oszthatatlan szégyen

magányom örök társa marad.

Az ok te vagy, Isten gyermeke,

megérdemlem, hogy elhagysz.

Pedig szeretsz. Én is téged.

Üdvösségünk mégis

odaveszett a mocsárba.

Te nem vitted tovább

az én keresztemet,

én nem vittem tovább

a te keresztedet,

másik-másik úton járva

jutottunk el Golgotánkra,

saját Golgotánkról

magán-poklunkba,

amott a két lator pedig

magán-mennyországba.

Ha Isten vagy, te nem segíthetsz.

Amíg bírom magam viszem,

ne bocsásd meg, förtelmes vétkeimet.

*Ligetszépe*

Vadvirágot szelídítettem,

szépség ragyog kertemben:

ligetszépe, fények fénye,

jó lesz így a virág vége?

Jó őt nézni, kicsit még becézni:

ligetem szépe, zöldön sárga

életöröm ékessége,

sötétség ellen szelíd fény.

Mért jó az ember

s miért rossz a másik,

mért nem illik rész a részhez?

Mit tehet a jó a rosszért?

Harag ellen szelídítettél,

szeretet vége, virág vége,

mit tehetsz te, s én mit tehetnék?

Csóró kórók leszünk újra,

visszavonulunk a földbe,

magvainkból virágok nőnek

testvéréül a csillagoknak.